cometadata/datacite-titles-descriptions-related-identifiers huggingface dataset:
DOI: 10.14457/rmutk.the.2018.17
title: ปัจจัยทางเศรษฐกิจที่ส่งผลกระทบต่อมูลค่าการซื้อขายหลักทรัพย์ของผู้ลงทุนรายย่อยภายในประเทศผ่านตลาดหลักทรัพย์แห่งประเทศไทย

description: การวิจัยเรื่อง ปัจจัยทางเศรษฐกิจที่ส่งผลกระทบต่อมูลค่าการซื้อขายหลักทรัพย์ของผู้ลงทุนรายย่อยภายในประเทศผ่านตลาดหลักทรัพย์แห่งประเทศไทย เนื่องจากผู้ลงทุนมีทางเลือกที่สามารถนำเงินไปลงทุนผ่านหลักทรัพย์เพื่อสร้างผลตอบแทนได้มากกว่าการนำเงินไปฝากธนาคารพาณิชย์ ซึ่งนักลงทุนรายย่อยนั้นมีสัดส่วนและมูลค่าการซื้อขายสูงกว่าในนักลงทุนประเภทอื่นๆในตลาดหลักทรัพย์ นักลงทุนรายย่อยจึงมีบทบาทสำคัญในการขับเคลื่อนการลงทุนของตลาดหลักทรัพย์ในอนาคต ดังนั้นการศึกษาครั้งนี้มีวัตถุประสงค์เพื่อศึกษาปัจจัยทางเศรษฐกิจที่ส่งผลกระทบต่อมูลค่าการซื้อขายหลักทรัพย์ของผู้ลงทุนรายย่อยภายในประเทศผ่านตลาดหลักทรัพย์แห่งประเทศไทย โดยใช้ข้อมูล ทุติยภูมิ แบบอนุกรมเวลารายเดือน ตั้งแต่เดือน มกราคม พ.ศ. 2555 ถึงเดือน ธันวาคม พ.ศ. 2560 รวมเป็นระยะเวลา 72 เดือน ใช้การวิเคราะห์เชิงปริมาณจาก สมการวิเคราะห์การถดถอยแบบเส้นตรงพหุคูณเชิงซ้อน (Multiple Linear Regression Analysis) ด้วยวิธีกำลังสองน้อยที่สุด (Ordinary Least Squares – OLS) ซึ่งปัจจัยทางเศรษฐกิจที่นำมาศึกษา
DOI: 10.14457/rmutk.the.2018.18
title: ปัจจัยที่มีความสัมพันธ์เชิงคุณภาพที่ส่งผลกระทบต่อพฤติกรรมการออมเพื่อการเกษียณอายุผ่านกองทุนสำรองเลี้ยงชีพ กรณีศึกษา: พนักงานบริษัท ซัสโก้ จำกัด

description: การศึกษาวิจัยครั้งนี้มีวัตถุประสงค์คือ เพื่อศึกษาปัจจัยที่มีความสัมพันธ์เชิงคุณภาพที่ส่งผลกระทบต่อพฤติกรรมการออมเพื่อการเกษียณอายุผ่านกองทุนสำรองเลี้ยงชีพของพนักงานในองค์กรภาคเอกชนผ่านกองทุนสำรองเลี้ยงชีพในบริษัท ซัสโก้ จำกัด ซึ่งมีจำนวนสมาชิก 210 คน โดยการวิจัยครั้งนี้ ผู้วิจัยจะทำการคัดเลือกประชากรในบริษัท ซัสโก้ จำกัด ที่ออมผ่านกองทุนสำรองเลี้ยงชีพ AIA ตั้งแต่อายุ 25 ปีขึ้นไป มีจำนวนทั้งหมด 145 คน โดยมีการคัดเลือกกลุ่มตัวอย่างแบบมีจุดมุ่งหมาย หรือแบบเจาะจง (Purposive Sampling) สถิติที่ใช้ในการวิเคราะห์ข้อมูล ดังนี้ 1. การวิเคราะห์สถิติเชิงพรรณนา (Descriptive Statistics Analysis) ได้แก่ หาค่าความถี่ (Frequency) หาค่าร้อยละ (Percentage) หาค่าเฉลี่ย (Mean) 2. การวิเคราะห์โดยใช้สถิติเชิงอนุมาน (Inferential Statistics) ได้แก่ การทดสอบค่าไค-สแควร์ วัดค่าระดับความสัมพันธ์โดยใช้สถิติ Cramer’s V โดยผ่านโปรแกรมสำเร็จรูป ผลการศึกษาพบว่า 1) ปัจจัยส่วนบุคคลที่มีความสัมพันธ์เชิงคุณภาพที่มีผลต่อพฤติกรรมการออมเพื่อวัยเกษียณผ่านกองทุนสำรองเลี้ยงชีพที่มากที่สุด คือ อายุการทำงานมีค่าสัมประสิทธ์ Cramer’s V ที่ 0.280 ค่า Sig. เท่ากับ 0.000 ถัดมาจำนวนสมาชิกในครอบครัวมีค่าสัมประสิทธ์ Cramer’s V ที่ 0.257 ค่า Sig. เท่ากับ 0.004 ถัดมาอายุ และสถานภาพการสมรสมีค่าสัมประสิทธ์ Cramer’s V ที่ 0.243 ค่า Sig. เท่ากับ 0.012 ถัดมาระดับการศึกษามีค่าสัมประสิทธ์ Cramer’s V ที่ 0.204 ค่า Sig. เท่ากับ 0.237 และ เพศมีค่าสัมประสิทธ์ Cramer’s V ที่ 0187 ค่า Sig. เท่ากับ 0.281 2) ปัจจัยด้านเศรษฐกิจที่มีความสัมพันธ์เชิงคุณภาพที่มีผลต่อพฤติกรรมการออมเพื่อวัยเกษียณผ่านกองทุนสำรองเลี้ยงชีพที่มากที่สุดคือ รายได้เฉลี่ยต่อเดือน มีค่าสัมประสิทธ์ Cramer’s V ที่ 0.369 ค่า Sig. เท่ากับ 0.000 ถัดมาผลตอบแทนของกองทุนมีค่าสัมประสิทธ์ Cramer’s V ที่ 0.289 มีค่า Sig. เท่ากับ 0.000 และรายจ่ายเฉลี่ยต่อเดือนมีค่าสัมประสิทธ์ Cramer’s V ที่ 0.239 มีค่า Sig. เท่ากับ 0.007 ดังนั้น ปัจจัยเศรษฐกิจจึงมีความสัมพันธ์เชิงคุณภาพที่ส่งผลกระทบต่อพฤติกรรมการออมเพื่อการเกษียณอายุผ่านกองทุนสำรองเลี้ยงชีพมากที่สุด โดยมีปัจจัยรายได้เฉลี่ยต่อเดือนเป็นปัจจัยอันดับที่หนึ่ง รองลงมาคือปัจจัยด้านผลตอบแทนของกองทุน ส่วนปัจจัยด้านบุคคล ได้แก่ อายุการทำงาน รองลงมาจำนวนสมาชิกในครอบครัว
DOI: 10.14457/rmutk.the.2018.19
title: ปัจจัยที่มีผลกระทบต่อราคายางแผ่นดิบคุณภาพ 3 ตลาดกลาง หาดใหญ่ จังหวัดสงขลา

description: การศึกษาในครั้งนี้มีวัตถุประสงค์เพื่อศึกษาปัจจัยที่มีผลกระทบต่อราคายางแผ่นดิบคุณภาพ 3 ตลาดกลาง หาดใหญ่ จังหวัดสงขลา โดยการทดสอบความสัมพันธ์ของปัจจัยที่มีผลกระทบต่อราคายางแผ่นดิบคุณภาพ 3 ตลาดกลาง หาดใหญ่ จังหวัดสงขลา และทดสอบการเคลื่อนไหวของทิศทางความสัมพันธ์ระหว่างปัจจัยที่มีผลกระทบต่อราคายางแผ่นดิบคุณภาพ 3 ตลาดกลาง หาดใหญ่ จังหวัดสงขลา ซึ่งใช้ข้อมูลทุติยภูมิเป็นรายเดือน ตั้งแต่เดือนมกราคม 2556 ถึง เดือนธันวาคม 2560 รวม 60 เดือน และใช้การวิเคราะห์สมการถดถอยพหุคูณ (Multiple Regressions) มาประมาณค่า สัมประสิทธิ์ของตัวแปรอิสระที่มีต่อตัวแปรตาม ด้วยวิธีกำลังสองน้อยที่สุด (Ordinary Least Squares : OLS) ซึ่งทำการศึกษาทั้งหมด 7 ปัจจัย ได้แก่ 1.ราคาน้ำมันดิบของโลก 2.อัตราแลกเปลี่ยนระหว่างเงินบาทกับดอลลาร์สหรัฐอเมริกา 3.ปริมาณการส่งออกยางพาราของประเทศไทย 4.มูลค่าการส่งออกยางพาราของประเทศไทย 5.ราคายางแผ่นรมควันชั้น 3 ในตลาดล่วงหน้ากรุงเทพ (F.O.B) 6.ผลิตภัณฑ์มวลรวมภายในประเทศไทย 7.ปริมาณการผลิต รถยนต์ของโลกซึ่งการทดสอบตัวแปรเบื้องต้นก่อนทำการวิเคราะห์สมการถดถอยพหุคูณ พบว่าตัวแปรเกิดปัญหาสหสัมพันธ์ในตัวเอง (Autocorrelation) ดังนั้น เพื่อทำให้ค่าสัมประสิทธิ์ที่ประมาณค่าได้จากสมการ ถดถอยพหุคูณเกิดความน่าเชื่อถือ จะต้องทำการแก้ไขปัญหา Autocorrelation โดยการเพิ่มค่า Residual มาใช้ในการคำนวณ ซึ่งผลการคำนวนจะได้ค่า Durbin-Watson Stat = 1.89 ซึ่งอยู่ในช่วง 1.5 ถึง 2.5 แสดงว่าค่าความคลาดเคลื่อนแต่ละตัวแปรเป็นอิสระต่อกันไม่เกิดปัญหาสหสัมพันธ์ในตัวเอง (Autocorrelation) และทำให้ค่าสัมประสิทธิ์ที่ประมาณค่าได้จากสมการถดถอยมีความ น่าเชื่อถือ ผลจากการศึกษาพบว่า ปัจจัยในแบบจำลองนี้สามารถอธิบายการเปลี่ยนแปลงราคายาง แผ่นดิบคุณภาพ 3 ตลาดกลาง หาดใหญ่ จังหวัดสงขลา ได้ร้อยละ 81 ทั้งนี้ปัจจัยที่มีผลกระทบต่อ ราคายางแผ่นดิบคุณภาพ 3 ได้แก่ อัตราแลกเปลี่ยนระหว่างเงินบาทกับดอลลาร์สหรัฐอเมริกา ปริมาณการส่งออกยางพาราของประเทศไทย มูลค่าการส่งออกยางพาราของประเทศไทย และราคา ยางแผ่นรมควันชั้น 3 ในตลาดล่วงหน้ากรุงเทพ (F.O.B) ส่วนปัจจัยราคาน้ ามันดิบของโลก ผลิตภัณฑ์ มวลรวมภายในประเทศไทย และปริมาณการผลิตรถยนต์ของโลก ไม่มีผลกระทบต่อราคายางแผ่นดิบ คุณภาพ 3 ตลาดกลาง หาดใหญ่ จังหวัดสงขลา
DOI: 10.14457/rmutk.the.2017.10
title: ปัจจัยที่ส่งผลต่อความพึงพอใจในงานบริการด้านวิศวกรรม กรณีศึกษา บริษัท มิตซูบิชิ อีเล็คทริค แฟคทอรี่ ออโตแมนชั่น (ประเทศไทย) จำกัด

description: การวิจัยครั้งนี้เป็นการวิจัยเชิงปริมาณที่มีวัตถุประสงค์เพื่อศึกษาปัจจัยที่ส่งผลต่อความพึงพอใจความพึงพอใจในงานบริการด้านวิศวกรรม เพื่อวัดคุณภาพในการให้บริการด้านวิศวกรรม และเพื่อเปรียบเทียบความคาดหวังที่มีต่อการบริการกับคุณภาพงานบริการที่ได้รับระหว่างสาขาของบริษัท มิตซูบิชิ อีเล็คทริค แฟคทอรี่ ออโตแมนชั่น (ประเทศไทย) จำกัด โดยใช้ตัวแปร 5 ตัวแปร จากตัวแบบ SERVQUAL (Service Quality Model) ได้แก่ การสร้างความมั่นใจด้านบริการ (Assurance) ความเป็นรูปธรรมของบริการ (Tangibles) ความน่าเชื่อถือของการบริการ (Reliability) การตอบสนองต่อลูกค้า (Responsiveness) และการเอาใจใส่ลูกค้า (Empathy) ในการศึกษาครั้งนี้ จะทำการศึกษาระดับคุณภาพบริการตามความคาดหวังและคุณภาพบริการของบริษัทได้รับจากการใช้บริการทางวิศวกรรม โดยนำเอาตัวแปรอิสระที่ได้มาวัดระดับความพึงพอใจในงานบริการด้านวิศวกรรม ซึ่งเป็นตัวแปรตามที่ต้องการศึกษาในการวิจัยครั้งนี้โดยใช้แบบสอบถามเป็นเครื่องมือในการเก็บรวบรวมข้อมูลจากบริษัทที่ใช้บริการทั้งหมดจำนวน 669 บริษัท ได้แก่ สำนักงานใหญ่และสาขาบ่อวิน ที่มารับบริการกับบริษัท มิตซูบิชิ อีเล็คทริค แฟคทอรี่ ออโตแมนชั่น (ประเทศไทย) จำกัด ทั้ง 2 แห่ง โดยมีการสุ่มตัวอย่างแบบโควต้า (Quata Sampling) ให้สัดส่วนการเก็บข้อมูลจากจำนวนผู้มารับบริการในแต่ละสาขา ผู้ตอบแบบสอบถามที่ใช้บริการสาขาสำนักงานใหญ่จำนวน 193 บริษัท และสาขาสำนักงานบ่อวินจำนวน 39 บริษัท มีกลุ่มตัวอย่างจำนวน 232 บริษัท สถิติที่ใช้ในการวิเคราะห์ข้อมูล ได้แก่ การหาค่าความถี่ การหาค่าเฉลี่ย การหาค่าส่วนเบี่ยงเบนมาตรฐาน Pair T-Test และ Multiple Linear Regressions ผลการวิเคราะห์การเปรียบเทียบความคาดหวังกับคุณภาพการบริการที่ได้รับ โดยใช้ Pair T-Test กล่าวคือ ทุกด้านมีระดับความหวังรวมก่อนได้รับบริการและระดับคุณภาพรวมหลังจากที่ได้รับบริการมีค่าไม่แตกต่างกัน ที่ระดับนัยสำคัญ 0.05 ผลการวิเคราะห์การเปรียบเทียบคุณภาพการบริการที่ได้รับระหว่างสาขาสำนักงานใหญ่และสาขาบ่อวิน โดยใช้ Pair T-Test พบว่า ระดับคุณภาพการให้บริการรวมที่ต่างสาขา ให้บริการมีคุณภาพที่ไม่แตกต่างกัน ที่ระดับนัยสำคัญ 0.05 ผลการทดสอบสมมติฐานการวิเคราะห์การถดถอยพหุคูณ โดยใช้ Multiple Linear Regressions พบว่า ตัวแปรอิสระที่มีความสัมพันธ์ในเชิงบวกต่อ ความพึงพอใจในงานบริการด้านวิศวกรรมกรณีศึกษา บริษัท มิตซูบิชิ อีเล็คทริค แฟคทอรี่ ออโตแมนชั่น (ประเทศไทย) จำกัด ได้แก่ ความมั่นใจของการบริการ (X1) ความเอาใจใส่ต่อผู้รับบริการ (X2) ลักษณะสิ่งที่จับต้องได้ของการบริการ (X3) ความน่าเชื่อถือของการบริการ (X4) การตอบสนองต่อผู้รับบริการ (X4) โดยตัวแปรทั้ง 5 ตัวสามารถนำมาพยากรณ์ความพึงพอใจในงานบริการด้านวิศวกรรมกรณีศึกษา บริษัท มิตซูบิชิ อีเล็คทริค แฟคทอรี่ ออโตแมนชั่น (ประเทศไทย) จำกัด โดยปัจจัยทั้ง 5 ด้านมีความสัมพันธ์ความพึงพอใจในงานบริการด้านวิศวกรรมกรณีศึกษา บริษัท มิตซูบิชิ อีเล็คทริค แฟคทอรี่ ออโตแมนชั่น (ประเทศไทย) จำกัด ในระดับสูง
DOI: 10.14457/rmutk.the.2017.11
title: ปัจจัยที่ส่งผลต่อพฤติกรรมการบริโภคผลิตภัณฑ์เสริมอาหารของคนวัยทำงานในเขตกรุงเทพมหานคร

description: การศึกษาครั้งนี้มีวัตถุประสงค์เพื่อวิเคราะห์หาองค์ประกอบของปัจจัยที่ส่งผลต่อพฤติกรรมการบริโภคผลิตภัณฑ์เสริมอาหารของกลุ่มคนวัยทำงาน ในเขตกรุงเทพมหานคร โดยทำการทบทวนวรรณกรรมที่เกี่ยวข้องกับพฤติกรรมผู้บริโภคสามารถใช้เป็นตัวแปรในการศึกษาพฤติกรรมในการบริโภคผลิตภัณฑ์เสริมอาหาร และจัดทำแบบสอบถาม เพื่อเก็บข้อมูลจำนวน 400 ชุด จากนั้นจึงนำผลการจัดองค์ประกอบมาทำการจัดกลุ่มผู้บริโภคผลิตภัณฑ์เสริมอาหาร ด้วยเทคนิคการจัดกลุ่มข้อมูล (K-Means Clustering) ผลการศึกษา พบว่าสามารถจัดตัวแปรจำนวน 26 ตัว และแบ่งเป็นองค์ประกอบของปัจจัยได้ทั้งหมด 4 ด้าน ได้แก่ ด้านคุณลักษณะของผลิตภัณฑ์ มี 10 ตัวแปรย่อย ด้านค่านิยมทางสังคมมี 9 ตัวแปรย่อย ด้านราคาและการส่งเสริมการขายมี 5 ตัวแปรย่อย และด้านความสะดวกและความไว้วางใจ มี 2 ตัวแปรย่อย โดยมีค่าสถิติของไคเซอร์-ไมเยอร์-โอลคิน (KMO) เท่ากับ 0.92 และค่าสถิติไค-สแควร์ (c2) ที่ใช้ในการทดสอบมีค่าเท่ากับ 6810.30 มีพิสัยของค่าไอเกนอยู่ระหว่าง 2.363-5.496 และมีค่าความแปรปรวนสะสมร้อยละ 62.31 องค์ประกอบที่ 1 กลุ่มคุณลักษณะของผลิตภัณฑ์ มีค่าไอเกน 5.496 และมีค่าความแปรปรวนสะสมร้อยละ 21.138 องค์ประกอบที่ 2 กลุ่มค่านิยมทางสังคม มีค่าไอเกน 4.789 และมีค่าความแปรปรวนสะสมร้อยละ 18.418 องค์ประกอบที่ 3 กลุ่มราคาและการส่งเสริมการขาย มีค่าไอเกน 3.554 และมีค่าความแปรปรวนสะสมร้อยละ 13.670 องค์ประกอบที่ 4 กลุ่มความสะดวกและความไว้วางใจ มีค่าไอเกน 2.363 และมีค่าความแปรปรวนสะสมร้อยละ 9.089 การจัดแบ่งกลุ่มด้วยวิธี K-Mean Cluster analysis โดยใช้ตัวแปรทั้ง 4 องค์ประกอบมาหาค่าระยะห่างระหว่างค่ากลางของทั้ง 2 Cluster จะพบว่า Cluster ที่ 1 มีระยะห่างจาก Cluster ที่ 2 อยู่ที่ 2.390 ได้แบ่งกลุ่มออกเป็น 2 กลุ่ม คือ โดยมีค่าเฉลี่ยของตัวแปร Standardized ของแต่ละกลุ่มดังนี้จำนวน 4 ด้าน โดยในทุกด้านกลุ่มแรกเป็นกลุ่มที่มีความสามารถในการซื้อสูงมากกว่ากลุ่มที่สองในทุกด้าน ได้แก่ ด้านคุณลักษณะของผลิตภัณฑ์ ด้านความสะดวกและความไว้วางใจ ด้านค่านิยมทางสังคม ด้านราคาและการส่งเสริมการขาย
DOI: 10.14457/rmutk.the.2017.12
title: ปัจจัยและพฤติกรรมผู้บริโภคในการตัดสินใจเลือกใช้บริการบรอดแบนด์อินเทอร์เน็ตในกรุงเทพมหานคร ระหว่างบริษัททรูคอร์ปอเรชั่น จำกัด (มหาชน) และ บริษัททริปเปิลที บรอดแบนด์ จำกัด (มหาชน)

description: การวิจัยครั้งนี้มีวัตถุประสงค์ เพื่อศึกษาพฤติกรรมผู้บริโภค และปัจจัยที่มีผลในการตัดสินใจเลือกใช้บริการบรอดแบนด์อินเทอร์เน็ตในเขตกรุงเทพมหานคร ระหว่างบริษัททรูคอร์ปอเรชั่น จำกัด (มหาชน) และ บริษัท ทริปเปิลที บรอดแบนด์ จำกัด (มหาชน) กลุ่มตัวอย่างที่ใช้ในการวิจัยเป็นกลุ่มลูกค้าที่อาศัยอยู่ในกรุงเทพมหานคร ที่เลือกใช้บริการบรอดแบนด์อินเทอร์เน็ตของบริษัททรูคอร์ปอเรชั่น จำกัด (มหาชน) และ บริษัททริปเปิลที บรอดแบนด์ จำกัด (มหาชน) จำนวน 800 ตัวอย่าง เครื่องมือที่ใช้ คือ แบบสอบถาม สถิติที่ใช้วิเคราะห์ ได้แก่ ความถี่ ค่าร้อยละ ค่าเฉลี่ย และค่าเบี่ยงเบนมาตรฐาน วิธีการทดสอบสมมติฐานด้านพฤติกรรมผู้บริโภค โดยใช้ T-test, ความแปรปรวนทางเดียว และใช้การวิเคราะห์องค์ประกอบเชิงสำรวจ วิเคราะห์องค์ประกอบเชิงยืนยัน เพื่อให้ได้โมเดลปัจจัยส่วนประสมทางการตลาดของทั้ง 2 บริษัท ผลการวิจัยพบว่า พฤติกรรมผู้บริโภคในการตัดสินใจเลือกใช้บริการบรอดแบนด์อินเทอร์เน็ต ระหว่างบริษัททรูคอร์ปอเรชั่น จำกัด (มหาชน) และบริษัททริปเปิลที บรอดแบนด์ จำกัด (มหาชน) จำแนกตามปัจจัยส่วนบุคคล พบว่า ด้านเพศ มีผลต่อพฤติกรรมในเรื่องช่วงเวลาที่เข้าใช้อินเทอร์เน็ต แตกต่างกันที่ระดับนัยสำคัญ 0.05 ด้านอายุ และสถานภาพ มีผลต่อพฤติกรรมในเรื่องระยะเวลาจำนวนชั่วโมงที่เข้าใช้อินเทอร์เน็ต แตกต่างกันอย่างมีนัยสำคัญที่ระดับ 0.05 ด้านระดับการศึกษา มีผลต่อพฤติกรรมในเรื่องประสบการณ์ที่ได้ใช้บริการบรอดแบนด์อินเทอร์เน็ต แตกต่างกันอย่างมีนัยสำคัญที่ระดับ 0.05 ด้านอาชีพ มีผลต่อพฤติกรรมในเรื่องประสบการณ์ที่ได้ใช้บริการบรอดแบนด์อินเทอร์เน็ต ความถี่ในการใช้อินเทอร์เน็ตต่อสัปดาห์ และระยะเวลาจำนวนชั่วโมงที่เข้าใช้อินเทอร์เน็ต ไม่แตกต่างกันอย่างมีนัยสำคัญที่ระดับ 0.05 ด้านรายได้ มีผลต่อพฤติกรรมในเรื่อง ประสบการณ์ที่ได้ใช้บริการบรอดแบนด์อินเทอร์เน็ต และความถี่ในการใช้อินเทอร์เน็ตต่อสัปดาห์ไม่แตกต่างกันอย่างมีนัยสำคัญที่ระดับ 0.05ผลการวิจัยปัจจัยส่วนประสมทางการตลาดที่มีผลในการตัดสินใจเลือกใช้บริการบรอดแบนด์อินเทอร์เน็ตระหว่าง บริษัททรูคอร์ปอเรชั่น จำกัด (มหาชน) และบริษัททริปเปิลที บรอดแบนด์ จำกัด (มหาชน) ผลการวิเคราะห์โมเดลองค์ประกอบเชิงยืนยัน ของทั้ง 2 บริษัท สอดคล้องกับข้อมูลเชิงประจักษ์ดีมาก ซึ่งพบว่า บริษัททรูคอร์ปอเรชั่น จำกัด (มหาชน) มีค่าน้ำหนักปัจจัยมากที่สุด คือ ด้านการสร้างและนำเสนอลักษณะทางกายภาพ มีค่าน้ำหนักเท่ากับ 0.62 และน้อยที่สุดคือ ด้านอัตราค่าบริการ มีค่าน้ำหนักเท่ากับ 0.31 ส่วนบริษัททริปเปิลที บรอดแบนด์ จำกัด (มหาชน) พบว่า ค่าน้ำหนักปัจจัย มากที่สุด คือ ด้านการส่งเสริมการตลาด และด้าน การสร้างและนำเสนอลักษณะทางกายภาพ มีค่าน้ำหนักเท่ากับ 0.57 และน้อยที่สุดคือ ด้านอัตราค่าบริการ เช่นเดียวกับบริษัททรูคอร์ปอเรชั่น จำกัด (มหาชน) มีค่าน้ำหนักที่ 0.37 โดยสรุปได้ว่า ปัจจัยที่สำคัญในการตัดสินใจเลือกใช้บริการจะอยู่ในรูปแบบที่ไม่ใช่ราคา เช่น ปัจจัยด้านการสร้างและนำเสนอลักษณะทางกายภาพ ซึ่งเป็นส่วนสำคัญที่บริษัทสามารถสร้างคุณค่าเพื่อก่อให้เกิดความประทับใจให้กับลูกค้า นำไปสู่การตัดสินใจเลือกใช้บริการต่อไป
DOI: 10.14457/rmutk.the.2019.8
title: พฤติกรรมของผู้บริโภคที่มีผลต่อการเลือกซื้อโยเกิร์ตแช่แข็ง กรณีศึกษาเขตกรุงเทพมหานคร

description: การศึกษาครั้งนี้มีวัตถุประสงค์เพื่อศึกษาพฤติกรรมของผู้บริโภคที่มีผลต่อการเลือกซื้อโยเกิร์ตแช่แข็ง กรณีศึกษาเขตกรุงเทพมหานคร โดยกลุ่มตัวอย่างที่ใช้ในการวิจัย คือผู้บริโภคที่เคยซื้อหรือรับประทานโยเกิร์ตแช่แข็ง จำนวน 410 คน โดยผู้วิจัยใช้แบบสอบถามเป็นเครื่องมือในการเก็บรวบรวมข้อมูล สถิติที่ใช้ในการวิเคราะห์ข้อมูลคือ ความถี่ ร้อยละ ค่าเฉลี่ย ส่วนเบี่ยงเบนมาตราฐาน ส่วนการวิเคราะห์ความสัมพันธ์ใช้สถิติเพียร์สัน ไคสแควร์ (Pearson Chi-Square) ผลการวิจัยพบว่า ผู้ตอบแบบสอบถามส่วนใหญ่เป็นเพศหญิง อายุระหว่าง 26-35 ปี สถานภาพโสด ระดับการศึกษาปริญญาตรี อาชีพพนักงานบริษัทเอกชน มีรายได้ต่อเดือน 10,000 – 20,000 บาท และส่วนใหญ่ผู้บริโภคเลือกซื้อโยเกิร์ตแช่แข็งยี่ห้อโยเกิร์ตแลนด์ (Yogurt Land) เลือกรับประทานรสธรรมชาติ (Plain Tart) มีเหตุผลในการเลือกรับประทานเพราะรสชาติอร่อยถูกใจ ผู้ตอบแบบสอบถามส่วนใหญ่เลือกซื้อโยเกิร์ตแช่แข็งจากห้างสรรพสินค้า มีปริมาณการบริโภคโดยเฉลี่ยเดือนละ 1 ครั้ง มีการตัดสินใจซื้อด้วยตนเอง มีความต้องการรับประทานในระดับปานกลาง และมีค่าใช้จ่ายต่อการซื้อเฉลี่ยน้อยกว่า 100 บาท ผลการทดสอบสมมติฐานด้านลักษณะส่วนบุคคล พบว่า เพศ อายุ สถานภาพ ระดับการศึกษา อาชีพ และรายได้ที่แตกต่างกัน มีพฤติกรรมการเลือกซื้อโยเกิร์ตแช่แข็งแตกต่างกันอย่างมีนัยสำคัญทางสถิติที่ 0.05 นอกจากนี้ในด้านปัจจัยส่วนประสมทางการตลาดโดยรวมพบว่ามีความสัมพันธ์กับพฤติกรรมการเลือกซื้อโยเกิร์ตแช่แข็ง เมื่อพิจารณาเป็นรายด้านจะพบว่าปัจจัยส่วนประสมการตลาดด้านผลิตภัณฑ์ (Product) ในส่วนวัตถุดิบที่มีคุณภาพ และโยเกิร์ตแช่แข็งมี ความอร่อย ไม่มีความสัมพันธ์กับ รสชาติที่ผู้บริโภคเลือกรับประทาน ด้านโยเกิร์ตแช่แข็งมีรสชาติที่หลากหลาย ไม่มีความสัมพันธ์กับผู้มีส่วนร่วมในการตัดสินใจซื้อ ด้านราคา (Price) ในส่วนโยเกิร์ต แช่แข็งมีราคาเหมาะสมกับปริมาณ ไม่มีความสัมพันธ์กับรสชาติที่ผู้บริโภคเลือกรับประทาน ด้านช่องทางการจัดจำหน่าย (Place) ในส่วนมีสินค้าครบถ้วนไม่ขาดสต๊อก ไม่มีความสัมพันธ์กับรสชาติที่ผู้บริโภคเลือกรับประทาน และผู้มีส่วนร่วมในการตัดสินใจซื้อ ด้านการส่งเสริมการตลาด (Promotion) ไม่มีความสัมพันธ์กับรสชาติที่ผู้บริโภคเลือกรับประทาน
DOI: 10.14457/rmutk.the.2018.20
title: พฤติกรรมและความคาดหวังของนักท่องเที่ยวในการท่องเที่ยวทางทะเลภาคตะวันออก

description: การวิจัยครั้งนี้มีวัตถุประสงค์เพื่อศึกษาพฤติกรรมและความคาดหวังที่มีต่อการท่องเที่ยวทะเล ในภาคตะวันออก และเปรียบเทียบพฤติกรรมและความคาดหวังของนักท่องเที่ยวจำนวน 400 คน ใน 4 จังหวัด คือ ชลบุรี ระยอง จันทบุรี และตราด โดยใช้แบบสอบถามเป็นเครื่องมือในการเก็บ รวบรวมข้อมูล สถิติเชิงพรรณนาที่ใช้ในการวิเคราะห์ข้อมูลทั่วไป คือ ความถี่ ร้อยละ ค่าเฉลี่ย ส่วน เบี่ยงเบนมาตรฐาน ส่วนสถิติเชิงอนุมานที่ใช้ในการทดสอบสมมติฐาน คือ ไคสแควร์ (Chi – Square Test) และ F-Test ผลจากวิจัยพบว่า ผู้ตอบแบบสอบถามส่วนใหญ่เป็นเพศหญิง อายุระหว่าง 21 – 30 ปี มีระดับการศึกษามัธยมศึกษาตอนปลายหรือเทียบเท่า สถานภาพโสด อาชีพพนักงานบริษัท มีรายได้ เฉลี่ยต่อเดือน 10,001 - 20,000 บาท และมีวัตถุประสงค์ในการเดินทางมาท่องเที่ยวหรือพักผ่อน นักท่องเที่ยวส่วนใหญ่เดินทางมากับครอบครัว โดยได้รับข้อมูลมาจากเพื่อนหรือญาติ ส่วนใหญ่จะ เดินทางมาท่องเที่ยวในวันเสาร์ - วันอาทิตย์ มีแหล่งท่องเที่ยวที่สนใจมากที่สุด คือชายหาด และถ้ามีโอกาสจะมาท่องเที่ยวอีกครั้ง ผลการวิจัยด้านพฤติกรรมของนักท่องเที่ยวพบว่า โดยภาพรวมนักท่องเที่ยวใน 4 จังหวัด มี ความแตกต่างกันในหลายประเด็น ประกอบด้วยวัตถุประสงค์ในการเดินทาง ผู้ร่วมเดินทาง การได้รับ ข้อมูลการท่องเที่ยว ช่วงเวลาที่เดินทาง และแหล่งท่องเที่ยวที่สนใจ ยกเว้นประเด็นการกลับมา ท่องเที่ยวอีกครั้งจะพบว่าไม่มีความแตกต่างกัน ส่วนผลการวิจัยด้านความคาดหวังของนักท่องเที่ยว พบว่า โดยภาพรวมนักท่องเที่ยวใน 4 จังหวัด มีความคาดหวังแตกต่างกันในด้านผลิตภัณฑ์และ บริการ ด้านราคา ด้านช่องทางการจัดจำหน่าย ด้านการส่งเสริมการตลาด ด้านบุคลากร ด้านกายภาพ และด้านกระบวนการ เมื่อแยกวิเคราะห์เป็นรายจังหวัดพบว่า นักท่องเที่ยวที่จังหวัดชลบุรีมีความ คาดหวังเรื่องความสะดวกในการเดินทางไปยังสถานที่อื่น ๆ มากที่สุด และคาดหวังในความสะอาด ของสถานที่พักน้อยที่สุด นักท่องเที่ยวที่จังหวัดระยองมีความคาดหวังในสถานที่พักอยู่ใกล้แหล่ง อาหารมากที่สุด และคาดหวังการได้รับส่วนลดอาหารน้อยที่สุด นักท่องเที่ยวที่จังหวัดจันทบุรีมีความ คาดหวังความเป็นธรรมชาติมากที่สุด และคาดหวังการโฆษณาประชาสัมพันธ์ผ่านการจัดกิจกรรมน้อย ที่สุด สุดท้ายนักท่องเที่ยวที่จังหวัดตราดมีความคาดหวังในสถานที่พักอยู่ใกล้แหล่งอาหารมากที่สุด และคาดหวังในความสะอาดของสถานที่พักน้อยที่สุด
DOI: 10.14457/rmutk.the.2018.21
title: ภาวะผู้นำกับความผูกพันองค์กรของพนักงานในกลุ่มเจเนอเรชั่นวาย กรณีศึกษา บริษัท A

description: งานวิจัยครั้งนี้มีวัตถุประสงค์เพื่อศึกษาความสัมพันธ์ระหว่างการรับรู้ภาวะผู้นำกับความผูกพันต่อองค์กรของพนักงานในกลุ่มเจเนอเรชั่นวายที่ทำงานเป็นพนักงานบริษัท A เป็นการวิจัยเชิงปริมาณ เครื่องมือที่ใช้ในการวิจัยเป็นแบบสอบถาม พนักงานบริษัท A จำนวน 400 คน ผลการวิจัยพบว่า 1. ผู้ตอบแบบสอบถามเป็นเพศหญิง อายุอยู่ระหว่าง 21-30 ปี มีระยะเวลาการปฏิบัติงานต่ำกว่าหรือเท่ากับ 5 ปี มีระดับการศึกษาปริญญาตรี สถานภาพโสด 2. การรับรู้ภาวะผู้นำของกลุ่มเจเนอเรชั่นวายที่ทำงานเป็นพนักงานบริษัท A ในภาพรวม มีค่าเฉลี่ยอยู่ในระดับมากในทุกด้าน เมื่อเรียงลำดับค่าเฉลี่ยจากมากไปหาน้อยได้ดังนี้ลักษณะทางสังคมและการมีปฏิสัมพันธ์ลักษณะทางกายบุคลิกภาพลักษณะทางด้านเทคนิคที่เกี่ยวข้องกับงานภูมิหลังทางสังคมและสติปัญญาความรู้ความสามารถตามลำดับ 3. ความผูกพันต่อองค์การของพนักงานบริษัท A ในภาพรวม มีค่าเฉลี่ยอยู่ในระดับมาก เมื่อเรียงลำดับค่าเฉลี่ยจากมากไปหาน้อยได้ดังนี้ด้านความเชื่อมั่นอย่างแรงกล้าในการยอมรับเป้าหมายและค่านิยมขององค์กร ด้านความปรารถนาอย่างแรงกล้าที่จะคงไว้ซึ่งความเป็นสมาชิกภาพขององค์กร และด้านความเต็มใจที่จะทุ่มเทความพยายามอย่างมากเพื่อทำประโยชน์ขององค์กร 4. การรับรู้ภาวะผู้นำโดยภาพรวมมีความสัมพันธ์กับความผูกพันต่อองค์กรของพนักงานในกลุ่มเจเนอเรชั่นวายที่ทำงานเป็นพนักงานบริษัท A ภาพรวมอย่างมีนัยสำคัญทางสถิติที่ระดับ 0.01 โดยมีระดับความสัมพันธ์ค่อนข้างสูง (r = 0.718) ซึ่งเมื่อพิจารณารายละเอียด พบว่า ทั้งในภาพรวมและรายคู่ มีค่าความสัมพันธ์กันในทางบวกหรือมีความสัมพันธ์กันในลักษณะที่คล้อยตามกันทุกคู่ ซึ่งการรับรู้ภาวะผู้นำลักษณะทางด้านเทคนิคที่เกี่ยวข้องกับงานมากที่สุด (r = 0.670)
DOI: 10.14457/rmutk.the.2018.22
title: สมรรถนะที่จำเป็นของผู้จัดการสาขาที่ส่งผลต่อประสิทธิภาพการปฏิบัติงานของธุรกิจค้าปลีกสมัยใหม่ กรณีศึกษาร้านสะดวกซื้อในเขตบางรัก กรุงเทพมหานคร

description: การวิจัยครั้งนี้มีวัตถุประสงค์ เพื่อศึกษาสมรรถนะที่จำเป็นของผู้จัดการสาขาที่ส่งผลต่อประสิทธิภาพการปฏิบัติงานในธุรกิจค้าปลีกสมัยใหม่กรณีศึกษาร้านสะดวกซื้อ เขตบางรัก กรุงเทพมหานคร กลุ่มตัวอย่างที่ใช้ในการวิจัยเป็นกลุ่มตัวอย่างแบบเฉพาะเจาะจงสำหรับผู้จัดการสาขาในธุรกิจค้าปลีกสมัยใหม่ประเภทร้านสะดวกซื้อในเขตบางรัก กรุงเทพมหานคร จำนวน 67 ตัวอย่างและพนักงานฝ่ายทรัพยากรบุคคลในธุรกิจค้าปลีกสมัยใหม่ประเภทร้านสะดวกซื้อ จำนวน 50 ตัวอย่าง เครื่องมือที่ใช้ คือ แบบสอบถามปลายปิด และแบบสอบถามปลายเปิด สถิติที่ใช้ในการวิเคราะห์ข้อมูล ได้แก่ ความถี่ ค่าร้อยละ ค่าเฉลี่ย ค่าเบี่ยงเบนมาตรฐาน และการวิเคราะห์ข้อมูลเชิงคุณภาพผลการศึกษาพบว่า สมรรถนะของผู้จัดการสาขา ธุรกิจค้าปลีกสมัยใหม่กรณีศึกษาร้านสะดวกซื้อในเขตบางรัก กรุงเทพมหานคร จำเป็นต้องมีสมรรถนะด้านความรู้เกี่ยวกับกฎระเบียบบริษัท ด้านทักษะได้แก่ ทักษะด้านการสื่อสาร สมรรถนะด้านมโนภาพตนเองคือ ความน่าเชื่อถือและไว้วางใจ สำหรับลักษณะเฉพาะที่จำเป็นคือมนุษยสัมพันธ์ แรงจูงใจคือมุ่งเน้นการทำงานเป็นทีม ทั้งนี้เมื่อเปรียบเทียบระดับความคิดเห็นสมรรถนะที่ผู้จัดการสาขาและพนักงานฝ่ายทรัพยากรบุคคลมีความคิดเห็นตรงกัน ด้านความรู้ได้แก่ ความรู้ด้านกฎระเบียบบริษัท ความรู้ด้านบริหารทรัพยากรมนุษย์ และความรู้ความเข้าใจในธุรกิจค้าปลีกสมัยใหม่ สำหรับสมรรถนะด้านทักษะ ได้แก่ ทักษะการสื่อสาร และทักษะการแก้ปัญหาสำหรับทัศนคติที่จำเป็น ได้แก่ ความฉลาดทางอารมณ์ ซึ่งสมรรถนะเหล่านี้สามารถนำไปใช้ประโยชน์ในงานด้านทรัพยากรบุคคล ได้แก่ งานสรรหาคัดเลือก และงานพัฒนาบุคลากร เป็นต้น
DOI: 10.14457/rmutk.the.2017.13
title: โมเดลสมการโครงสร้างของแรงจูงใจ การรับรู้ ทัศนคติ และพฤติกรรมการบริโภคอาหารคลีน

description: ธุรกิจการผลิตและแปรรูปอาหารเป็นธุรกิจสำคัญที่สร้างรายได้ให้กับประเทศไทย โดยได้รับผลกระทบจากการเปลี่ยนแปลงของกระแสนิยม ซึ่งในปัจจุบันเป็นกระแสอาหารคลีน การวิจัยครั้งนี้มีจุดประสงค์เพื่อศึกษาปัจจัยภายในที่ส่งผลต่อกระบวนการซื้อของผู้บริโภค ประกอบด้วยปัจจัยด้านแรงจูงใจ การรับรู้ ทัศนคติ ต่อพฤติกรรมการบริโภคอาหารคลีน รวมถึงโครงสร้างความสัมพันธ์และอิทธิพลของแต่ละปัจจัย กำหนดกลุ่มตัวอย่างจากการสุ่มหลายขั้นตอน (Multi-stage sampling) เป็นผู้ใช้บริการสวนสาธารณะในจังหวัดกรุงเทพมหานคร ใช้แบบสอบถามที่สมบูรณ์จำนวน 300 ฉบับในการวิเคราะห์ข้อมูล ใช้สถิติเชิงพรรณา ได้แก่ ความถี่ ร้อยละ ค่าเฉลี่ย ส่วนเบี่ยงเบนมาตรฐาน และสถิติเชิงอนุมาน ได้แก่ ค่าสัมประสิทธิ์สหสัมพันธ์ (r) และโมเดลสมการโครงสร้าง (SEM)ผลการวิจัยพบว่า องค์ประกอบของปัจจัยแรงจูงใจมีค่าเฉลี่ยอยู่ในระดับปานกลางถึงค่อนข้างสูง องค์ประกอบปัจจัยการรับรู้มีค่าเฉลี่ยอยู่ในระดับค่อนข้างสูง ปัจจัยทัศนคติมีค่าเฉลี่ยอยู่ในระดับปานกลาง พฤติกรรมการบริโภคอาหารคลีนมีคะแนนเฉลี่ยในระดับความถี่บางครั้งถึงบ่อยครั้ง เมื่อทดสอบความสัมพันธ์ระหว่างองค์ประกอบทุกตัวในปัจจัยแรงจูงใจ การรับรู้ ทัศนคติ ต่อพฤติกรรมการบริโภคอาหารคลีนพบว่ามีความสัมพันธ์อย่างมีนัยสำคัญทุกตัว ยกเว้นด้านอารมณ์ความรู้สึก (Mood) ต่อพฤติกรรมการเลือกบริโภคสิ่งที่ดี (Better) ที่ไม่มีนัยสำคัญทางสถิติ ในการวิเคราะห์โมเดลสมการโครงสร้าง (SEM) พบว่าด้านอิทธิพลภายในโครงสร้างพบว่าปัจจัยการรับรู้ ได้รับอิทธิพลทางตรง 0.75 มาจากปัจจัยแรงจูงใจอย่างมีนัยสำคัญ สามารถทำนายตัวแปรได้ร้อยละ 51 ปัจจัยทัศนคติ ได้รับอิทธิพลทางตรงมาจากปัจจัยการรับรู้ 0.49 และรับอิทธิพลทางอ้อมจากปัจจัยแรงจูงใจ 0.37อย่างมีนัยสำคัญ สามารถทำนายตัวแปรได้ร้อยละ 17 ปัจจัยพฤติกรรมการบริโภคอาหารคลีนได้รับอิทธิพลทางตรงมาจากปัจจัยแรงจูงใจ การรับรู้ และทัศนคติอีกทั้งรับอิทธิพลทางอ้อมจากปัจจัยแรงจูงใจและการรับรู้มีอิทธิพลรวมสูงสุดอยู่ที่ปัจจัยแรงจูงใจ มีค่า 0.65 และเป็นอิทธิพลเดียวที่มีนัยสำคัญ สามารถทำนายตัวแปรได้ร้อยละ 43
DOI: 10.26179/9fcq-s321
title: Southern Ocean related remote sensing datasets used by the Nilas Southern Ocean Mapping Platform.
DOI: 10.6084/m9.figshare.19970708
title: Diatom mesocosm, salinity thresholds

description: Raw data <br>
DOI: 10.6084/m9.figshare.21552300
title: Assessment of dispersion-corrected DFT functionals to predict conformational behaviors of aza-asparagine-containing tripeptides

description: Model azapeptides, Ac-Pro-azaAsn-NHMe (PAN-a) and Piv-Pro-azaAsn(Me)-NH-iPr (PAN-b). 34 conformers of PAN-a and 5 conformers of PAN-b were characterized using DFT functionals. <br> Methods: 11 DFT functionals with and without dispersion correction (D3). - BP86(BP86-D3), BPBE(BPBE-D3), TPSSTPSS (TPSSTPSS-D3), B3LYP (B3LYP-D3), B3PW91 (B3PW91-D3), PBE1PBE (PBE1PBE-D3), M06 (M06-D3), M06-2X (M06-2X-D3), BMK (BMK-D3), CAM-B3LYP (CAM-B3LYP-D3), and LCgau-BOP (LCgau-BOP+LRD). Gaussian 09/16 programs were employed. Basis Set: 6-311++G(d,p) used.
DOI: 10.6084/m9.figshare.21552300.v1
title: Assessment of dispersion-corrected DFT functionals to predict conformational behaviors of aza-asparagine-containing tripeptides

description: Model azapeptides, Ac-Pro-azaAsn-NHMe (PAN-a) and Piv-Pro-azaAsn(Me)-NH-iPr (PAN-b). 34 conformers of PAN-a and 5 conformers of PAN-b were characterized using DFT functionals. <br> Methods: 11 DFT functionals with and without dispersion correction (D3). - BP86(BP86-D3), BPBE(BPBE-D3), TPSSTPSS (TPSSTPSS-D3), B3LYP (B3LYP-D3), B3PW91 (B3PW91-D3), PBE1PBE (PBE1PBE-D3), M06 (M06-D3), M06-2X (M06-2X-D3), BMK (BMK-D3), CAM-B3LYP (CAM-B3LYP-D3), and LCgau-BOP (LCgau-BOP+LRD). Gaussian 09/16 programs were employed. Basis Set: 6-311++G(d,p) used.